M. S. Buksh

Mirza Salim Buksh, Fiji ke pahila Hindustani rahaa, jon ki apne se parr likh liss rahaa. Uske dher dafe Fiji ke Hindustani logan ke represent kare ke khatir chuna gais rahaa.  Uu dher social aur dharmic sanstha ke bhi yogdaan diis rahaa. Uu Fiji ke Legislative Council ke ek member bhi rahaa.

 Jawani ke din 
Buksh, Fiji ke uu ek chhota group me se ek rahaa jon parr likh ke sarkar me kaam kare lagaaa rahaa. 1922 me Buksh ke Odin Ramrakha aur Vishnu Deo ke saathe Raju Commission (jisske Fiji ke Hindustani ke prastithi ke baare me pataa lagae ke khatir banawa gais rahaa) ke madat kare khatir chuna gais rahaa. Fiji sarkar ek monthly newspaper, Raj Doot, ke 1922 me chhape ke suruu karis, aur Buksh kuch din talak uske sampadak rahaa.  1924 me uu Indian Reform League (jon ki Fiji ke Hindustani logan khatir pahila social aur sporting organisation rahaa) ke suruu kare waala ek member rahaa. 1926 me uu Fiji Muslim League ke founding member rahaa.

1929 me jab Hindustani log ke Fiji aawe ke 50th anniversary ke celebrate karaa gais rahaa tab Buksh Jubilee Committee ke Chaerman rahaa.Vriddhi, Volume 2 Number 11, June 1929, Suva, Fiji

 Politics me 
Buksh ke 1947 me Fiji ke Legislative Council me Governor nominate karis rahaa. Uske, Fiji ke Hindustani ke politics me, A. D. Patel aur Vishnu Deo ke biich me rift laawe ke khatir bhi jaana jaawe hae. 1948 me, jab Governor Legislative Council ke paanch Hindustani logan ke apne me se ek ke Executive Council khatir chune ke batais tab A.D. Patel aur Vishnu Deo, duuno aapan naam diin. (Jiske Excutive Council me chuna jaata, uske Fiji ke Hindustani ke leader maana jaata rahaa) Ek member, Ami Chandra, Vishnu Deo ke support karis, aur duusra James Madhavan, A. D. Patel ke support karis. Buksh apane ke Executive Council ke kaabil nai maanat rahaa, lekin ii nai decide kare paawat rahaa ki uu kiske support karii. A. D. Patel, ii jaane pe bhi ki Bush apne ke Exutive Council ke kaabil nai maane hae, uske ii post khatir nominate kar diis. Isse khusi hoe ke Buksh ii nomination ke reject kar ke aapan support Patel ke de diss, ii boll ke ki, "Jon maala Patel hame pahinais rahaa uske ham utar ke Patel ke phinae dia.  ”

 Palwaar 
Buksh, Sarah Florence Whippy ke saathe saadi karis aur uske saat larrkan rahin, jisme se ek, Mirza Namrud Buksh (jiske Lulu Buksh ke naam se bhi jaana jaawat rahaa) 2001 ke election me sab se buddha candidate rahaa.

 References 

Category:Fiji ke Hindustani leader
Category:Fiji ke Legislative Council ke member
Category:Fiji ke Muslim log